ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣሜሪካ ናይ ጀማል ካሾጊ ቅትለት ዘርኢ ቪድዮ ካብ ቱርኪ ሓቲታ 18 ጥቅምቲ 2018 ምንጪ ስእሊ, Getty Images መግለጺ ስእሊ, መርመርቲ ኣብ ህንጻታት ቆንስል ሰዑዲ ዓረብ መንግስቲ ኣሜሪካ፡ ስዑዳዊ ጋዜጠኛ ጀማል ካሾጊ ኣብ ኢስታንቡል ዝርከብ ቤት ጽሕፈት ቆንስል ስዑዲ ከምዝተቐትለ ዘርእይ ሓያል ጭብጢ ንምቕራብ መንግሰቲ ቱርኪ ቅዳሕ ቪድዮ ካብ መንግስቲ ቱርኪ ከምዝሓተተ፡ ፕሬዚደንት ትራምፕ ኣፍሊጡ። ፕረዚደንት ዶናልድ ትራምፕ ኣብ ዋይት ሃውስ [ቤት መንግስቲ ኣሜሪካ] ንጋዜጠኛታት ኣብ ዝሃቦ መብርሂ፡ መንግስቲ ቱርኪ ``ዝኾነ ጭብጢ እንተለዎም ክህቡና ሓቲትናዮም ኣሎና`` ኢሉ። ጀማል ካሾጊ ብ2 ጥቅምቲ ናብቲ ቤት ጽሕፈት ቆንስል ክኣቱ ከሎ ድሕሪ ምርእዩ ጨሪሱ ኣይተራእየን። መንግስቲ ስዑድ ዓረብ፡ ኢድ ከም ዘይብሉ'ዩ ዝገልጽ። እዚ ከምዚ ኢሉ እንከሎ፡ ጋዜጣ 'ዋሺንግቶን ፖስት' እታ ካሾጊ ሃለዋቱ ቅድሚ ምጥፍኡ ዘዳለዋ ዓምዲ ብምሕታም ዘርጊሓ ኣላ። ካሾጊ፡ ብ `ፋሉላት ቀተልቲ` ተቐቲሉ ከይከውን ይብል ትራምፕ ኣውሮጳ ኣብ ጉዳይ ሱዕዳዊ ጋዜጠኛ `ዝእመን` ሓበሬታ ጠሊባ ስዑዲ ዓረብ ንኣምባሳደር ካናዳ ሰጒጓ እታ ካሾጊ ዘዳለዋ ዓምዲ ብዛዕባ ኣገዳስነት ነጻ ፕሬስ ኣብ ማእከላይ ምብራቕ ኢያ ትገልጽ። ስጋብ ሕጂ እታ ናይ ካሾጊ ዓምዲ ንሕትመት ዘየቕረብናያ፡ ካሾጊ ብሰላም ክምለሰና ንትስፈው ስለዝነበርና ኢዩ ኢላ፡ ካረን ኣቲያ፡ ኣዳላዊት ኣምዲ ዓለማዊ ርእይቶ። ``ሕጂ ግና ክምለሰና ከምዘይኮነ ብምርዳእ እታ ናይ መወዳእታ ዓምዱ ብምስንዳው ኣብ ጋዜጣ ዘ ፖስት ንሕትመት ከቕርባ ኢየ`` ድሕሪ ምባል፤ ``እታ ዓምዱ ኣብቲ ዓረባዊ ዓለም ሓርነት ክነግስ ዘልዎ ፍቕርን ተገዳስነትን፡ ኣብ መወዳእታ ድማ ሂወቱ ዝበጀወሉ ዕላማ፡ ብስርዓት ተንጸባርቕ ዓምዲ ኢያ ነይራ`` ኢላ ካረን ኣቲያ። እቲ ናይ መወዳእታ ጽሑፉ እንታይ ይብል?
